open-index/open-wikipedia-markdown huggingface dataset:
டையசிரிடின்கள்

**டையசிரிடின்கள்** (*Diaziridines*) என்பவை ஒரு மூன்று உறுப்பினர் வளையத்தில் இரண்டு நைட்ரசன் அணுக்கள் இடம்பெற்றுள்ள பல்லினவளையச் சேர்மங்களாகும். இவற்றை ஐதரசீன்களின் திரிபாக வகைப்படுத்த இயலும். வளைய திரிபின் காரணமாக நைட்ரசன் அணுக்கள் நிலையான எலக்ட்ரான் அமைப்பைக் கொண்டுள்ளன. இதனால் ஒருபக்க, மறுபக்க மாற்றியன்கள் தோன்றுகின்றன. இ. சிகிமிட்சால் உருவாக்கப்பட்ட தயாரிப்பு முறையில் வழக்கமாக டையசிரிடின்கள் தயாரிக்கப்படுகின்றன.  இதற்காக ஒரு கார்பனைல் சேர்மம் அமோனியாவுடன் சேர்த்து சூடாக்கப்படுகிறது. அல்லது முதல்நிலை அலிபாட்டிக் அமீன் மற்றும் ஐதராக்சிலமீன்-ஓ-சல்போனிக் அமிலம் போன்ற அமினேற்ற முகவர்களை இலேசான கார நிபந்தனைகளில் வினைபுரியச் செய்து தயாரிக்கப்படுகிறது . இறுதி படிநிலையானது அமினால் மூலகூறிடை வளையமாதல் வினையை அடிப்படையாகக் கொண்டதாகும். 
 
## வினைகள்

* பதிலீடு செய்யப்படாத டையசிரிடின்கள் பெரும்பாலும் நேரிடையாக நிலையான அசிரிடின்களாக ஆக்சிசனேற்றம் செய்யப்படுகின்றன. (I2/NEt3) 
* மின்னணு கவரிகளான கீட்டோன்கள் அல்லது ஐசோசயனேட்டுகளுடன் சேர்ந்து வளைய விரிவாக்க வினைகளில் ஈடுபடுகின்றன. 
* சில வழிப்பெறுதிகள் நரம்பு மண்டல அளவில் செயல்திறன் மிகுந்துள்ளன.
## மேற்கோள்கள்

பகுப்பு:நைதரசன் பல்லினவளையங்கள்
பகுப்பு:பல்லின வளையச் சேர்மங்கள்
பகுப்பு:மூன்று உறுப்பு வளையங்கள்
டிரையெத்தில் போரேட்டு

**டிரையெத்தில் போரேட்டு** (*Triethyl borate*) என்பது B(C2H5O)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரையீத்தாக்சைடு அல்லது போரிக் அமிலம் அல்லது மூவெத்தில் போரேட்டு என்ற பெயர்களாலும் இச்சேர்மம் அழைக்கப்படுகிறது. நிறமற்ற இச்சேர்மம் எளிதில் தீப்பற்றக் கூடியதாகும். போரிக் அமிலம் மற்றும் எத்தனாலின் எசுத்தர் என்று டிரையெத்தில் போரேட்டு வகைப்படுத்தப்படுகிறது.  
−85 ° செல்சியசு வெப்பநிலையில் உருகும் இச்சேர்மம் 118 ° செல்சியசு வெப்பநிலையில் கொதிக்கிறது. 11° செல்சியசு வெப்பநிலையில் தீப்பற்றி எரிகிறது. மேலும் இதுவொரு பலவீனமான லூயிசு அமிலமாகும். கட்மான்– பெக்கட் முறையில் லூயிசு அமிலத்தன்மை ஏற்பு எண் 17 என கணக்கிடப்பட்டுள்ளது .. டிரையெத்தில் போரேட்டு பச்சை நிற சுவாலையுடன் தீப்பற்றி எரிகிறது. எத்தனாலில் உள்ள இதன் கரைசல்கள் வானவேடிக்கை தொழிலில் சிறப்பு விளைவுகளை உண்டாக்க பயன்படுத்தப்படுகிறது. 

ஓர் அமில வினையூக்கியின் முன்னிலையில் போரிக் அமிலமும் எத்தனாலும் வினைபுரிவதால் டிரையெத்தில் போரேட்டு உருவாகிறது. கீழ்கண்ட வேதிச்சமநிலை வினையின் வழியாக இச்சேர்மத்தின் உருவாக்கம் நிகழ்கிறது, 

:B(OH)3 + 3 C2H5OH  (C2H5O)3B + 3 H2O

முன்னோக்கிச் செல்லும் வினை விகிதத்தை  அதிகரிக்கும் பொருட்டு, வினையில் உருவாக்கப்பட்ட நீர் வினை ஊடகத்திலிருந்து நீக்கப்படுகிறது. கொதிநிலை மாறா வடிகட்டல் முறை அல்லது பரப்புக்கவர்ச்சி ஈர்ப்பு முறை இதற்காகப் பயன்படுத்தப்படுகிறது. செயற்கை மெழுகு, பிசின், வண்ணங்கள், பளபளப்பான மேற்பூச்சுகள் தயாரிப்பில் கரைப்பானாக அல்லது வினையூக்கியாக இது பயன்படுத்தப்படுகிறது. சில தீத்தடுப்புப் பொருட்கள் மற்றும் பற்றவைக்கும் இளகிகளில் இது ஒரு பகுதிப்பொருளாக உள்ளது.  
## மேற்கோள்கள்
 
## புற இணைப்புகள்
* National Pollutant Inventory - Boron and compounds
* WebBook page for BC6H15O3

பகுப்பு:எத்தில் எசுத்தர்கள்
பகுப்பு:போரேட்டு எசுத்தர்கள்
பகுப்பு:கரைப்பான்கள்
முருகா (திரைப்படம்)

***முருகா(muruga) 2007*** ஆம் ஆண்டு ஆர்.டி.நேசன் கதை, திரைக்கதை, வசனம், இயக்கத்தில் அசோக், சுருதி சர்மா, சமிக்சா நடிப்பில் வெளியான இந்தியத் தமிழ்த் திரைப்படம். இயக்குநர் ஆர்.டி.நேசன், உதயசங்கர், வின்செண்ட் செல்வா ஆகியோரிடம் உதவி இயக்குநராகப் பணியாற்றியவர். இராம் செந்திலின் காக்டெய்ல் டிரீம் புரொடக்சன்சு இப்படத்தை விநியோகம் செய்தனர்.

## கதைச்சுருக்கம்
முருகன் (அசோக்) தன் பள்ளித்தோழி அமுதா (ஸ்ருதி சர்மா) என்ற பணக்காரப் பெண்ணைக் காதலிக்கிறான். அவள் முருகனைக் காதலிக்கவில்லை. இது அமுதாவின் குடும்பத்திற்குத் தெரியவர அமுதாவின் மாமா செல்வம் (ரியாஸ் கான்) முருகனைக் கொல்ல முயற்சி செய்து அந்த ஊரைவிட்டு முருகனையும் அவன் தாயையும் துரத்துகின்றான். இதனால் சென்னைக்குச் செல்லும் முருகன் அங்கே ஒரு வேலையில் சேர்கிறான். அவன் வேலையின் நிமித்தம் அங்குள்ள மருத்துவக்கல்லூரிக்குச் செல்லும்போது அங்கு படிக்கும் அமுதாவை மீண்டும் சந்திக்கும் வாய்ப்பு கிடைக்கிறது. இருவரும் கடந்தகால பிரச்சினையை மறந்து நண்பர்களாகி பின் காதலிக்கத் தொடங்குகின்றனர். படிப்பு முடிந்து ஊருக்குச் செல்லும் அமுதாவுக்கு அவள் மாமா செல்வத்தைத் திருமணம் செய்து வைக்க முடிவு செய்துள்ளது தெரியவருகிறது. இறுதியாக அமுதாவின் தந்தை உதவியுடன் முருகனும் அமுதாவும் திருமணம் செய்கின்றனர்.

## நடிகர்கள்
* அசோக் - முருகன் 
* சுருதி சர்மா - அமுதா 
* சமிக்சா சிங்  
* வடிவேலு - ஜி 
* ரியாஸ் கான் - செல்வம் 
* மகாதேவன்
* மனோபாலா
* வின்சென்ட் அசோகன் 
* பாண்டி
* ஆர்.தியாகராஜன்

## வரவேற்பு
அசோக் கதாநாயகனாக அறிமுகமான முதல் படம். இயக்குநர் ஆர்.டி.நேசன் இயக்கிய முதல் திரைப்படம் கதாநாயகி ஸ்ருதி சர்மாவிற்கு முதல் படம்

## இசை
படத்தின் இசையமைப்பாளர் கார்த்திக் ராஜா ஆவார். படத்தின் பாடல்கள் 2006 ஆம் ஆண்டு வெளியானது. படத்தின் அனைத்துப் பாடல்களையும் பாடலாசிரியர் நா.முத்துக்குமார் எழுதியுள்ளார்.

### பாடல்கள்

## மேற்கோள்கள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:கார்த்திக் ராஜா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
விசித்ரா

**விசித்ரா** (*Vichithra*) என்பவர் இந்தியத் திரைப்பட நடிகையாவார். இவர் தமிழ், தெலுங்கு, மலையாளம், கன்னடம் என தென்னிந்திய மொழிகளில் நடித்துள்ளார். நகைச்சுவை, குணச்சித்திரம் மற்றும் எதிர்நாயகி வேடங்களில் நடித்துள்ளனர்.

## திரை வாழ்க்கை
விசித்ரா பத்தாவது படிக்கும் பொழுது போர்க்கொடி என்ற படத்தில் நடித்தார். அப்படம் வெளியாகவில்லை. அதன் பிறகு இயக்குநர் ஜாதி மல்லி திரைப்படத்தில் நடித்தார். இயக்குநர் பிரதாப் போத்தனின் ஆத்மா திரைப்படத்தில் ஒரு பாடலுக்கு ஆடினார். அந்த திரைப்படம் நல்வாய்ப்புகளை பெற்றுத் தந்தது. கே. எஸ். ரவிக்குமார் இயக்கத்தில் முத்து திரைப்படத்தில் நகைச்சுவை கதாபாத்திரத்தில் நடித்தார்.

இவர் முத்து, ரசிகன், சுயம்வரம் உள்ளிட்ட பல தமிழ்ப் படங்களில் நடித்துள்ளார்.

இவருக்கு திருமணம் ஆனதும், நடிப்பதை விட்டு புனேவில் தங்கிவிட்டார்.

## தொலைக்காட்சித் தொடர்
சன் தொலைக்காட்சியில் வேணு அரவிந்த் அவர்களுக்கு இணையாக வாழ்க்கை என்ற தொலைக்காட்சி தொடரில் நடித்தார்.
மாமி சின்ன மாமி என்ற தொலைக்காட்சி தொடரில் நடித்துள்ளார். 2019 இல் சன் தொலைக்காட்சியில் தொலைக்காட்சி தொடரில் நடித்து வருகிறார்.

## குடும்ப வாழ்க்கை
விசித்ரா நடிகரான வில்லியம்ஸ் என்பவரின் மகளாவார். வில்லியம்ஸ் மனிதரில் இத்தனை நிறங்களா திரைப்படத்தில் நடித்துள்ளார். பிறகு ஆல் இந்தியா ரேடியோவில் வேலை கிடைத்தமையால் அதிகம் நடிக்கவில்லை. விசித்திராவுக்கு இரு சகோதரிகளும், ஒரு சகோதரனும் உள்ளார்கள்.

விசித்திரா பத்தாவது படிக்கும் போது திரைதுறைக்கு வந்தமையால் படிப்பினை தொடர இயலவில்லை. பிறகு தபால் முறை படிப்பின் மூலமாக பி.ஏ.சைக்கலாஜி, எம்.எஸ்.சி சைக்கோ தெரபி கவுன்சலிங் ஆகிய படிப்புகளை முடித்துள்ளார்.

2001 இல் ஷாஜி என்பவரை விசித்திரா திருமணம் செய்து கொண்டார். இத்தம்பதிகளுக்கு மூன்று ஆண் குழந்தைகள் உள்ளன.

2011ல் இவரின் தந்தை ஒரு கொள்ளை சம்பவத்தில் கொலை செய்யப்பட்டார்.

## திரைப்படங்கள்

### தொலைக்காட்சி

## மேற்கோள்கள்

பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
சீறிவரும் காளை

**சீறிவரும் காளை** (*Seerivarum Kaalai*) 2001 ராமராஜன் எழுதி இயக்கிய திரைப்படமாகும். இதில் சேது படப்புகழ் அபிதா நடித்துள்ளார். மனோரம்மா, மன்சூர் அலி கான், ஆனந்த் ராஜ்.

## நடிகர்கள்
*ராமராஜன் - காளையன்
*அபிதா - காமாட்சி
*அலெக்ஸ்
*ஆனந்த் ராஜ் (நடிகர்)
*செந்தில்
*எஸ். எஸ். சந்திரன்
*மனோரமா
*விசித்ரா - நந்தினி

## மேற்கோள்கள்

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
நாடோடி மன்னன்

நாடோடி மன்னன் என்பது கீழ்காண்பவைகளில் ஏதேனும் ஒன்றைக் குறிக்கலாம்:

* நாடோடி மன்னன் (1958 திரைப்படம்)
* நாடோடி மன்னன் (1995 திரைப்படம்)
நாட்டை

thumb|ஷட்ஜம் C ஸ்ருதியில், நாட்டையின் ஆரோஹணம். சலநாட்டையின் ஆரோஹணமும் அவரோஹணமும் இதுவே.
**நாட்டை** ராகத்தில் உள்ள ஸ்வரங்கள் ஷட்ஜம், ஷட்ஸ்ருதி ரிஷபம், அந்தர காந்தாரம், ஷுத்த மத்யமம், ஷட்ஸ்ருதி தைவதம், காக்கலி நிஷாதம் ஆகும். இதன் ஆரோஹண-அவரோஹணம் :

* ஆரோஹணம் : ஸ ரி3 க3 ம1 ப த3 நி3 ஸ்       

* அவரோஹணம் : ஸ் நி3 ப ம1 ரி3 ஸ

இது 36வது மேளகர்த்தாவான சலநாட்டையின் ஜன்ய ராகம் ஆகும். ஸம்பூர்ண ராகமான சலநாட்டையும் ஒளடவ ராகமான கம்பீரநாட்டையும் சேர்ந்த கலவையே ஆகும்.கச்சேரியின் தொடக்கத்தில் பாடக்கூடிய  மங்களகரமான ராகம் இது. இது  ஒரு விவாதி ராகம் ஆகும்.

நமது இசையில் பல நாட்டை ராகங்கள் காணப்படுகின்றன. அவற்றில் நாட்டை, சலநாட்ட, சுத்த நாட்ட, சாயா நாட்ட, மோகன நாட்ட, ஆஹிரி நாட்ட முதலியவற்றை கூறலாம். முதன்முதலாக தோன்றியிருக்கக் கூடிய ஔடவ ராகம் இதுவாகும் . இதுவே கம்பீர நாட்டையாகவும் , பண்டைய தமிழிசைப் பண்ணில் நட்ட பாடை  என்ற பண்ணாகவும் பொலிவுற்று விளங்கியுள்ளது.

## தோற்றம்
கி.பி 16ம் நூற்றாண்டு முதலே அதாவது ராமமாத்யர் காலம் முதற்கொண்டே சாதாரண காந்தாரமே சில இராகங்களில் ஷட்சுருதி ரிஷபமாகவும், கைசிகி நிஷாதமே ஷட்சுருதி தைவதமாகவும் விளங்கின. இப்படியாக ஷட்சுருதி ரிஷப ஷட்சுருதி தைவதங்களுடன் நாட்டை இராகம் தோற்றம் அளித்தது. அதுவே சுத்த நாட்ட என்றும் சுத்த நாட்டி என்றும் அறியப்பட்டன. 

ராமமாத்யர் சுத்த நாட்ட என்கிறார் . துளஜா மகாராஜா தன்னுடைய 'சங்கீத சாராம்ருதத்தில்' சுத்த நாட்டி என்கிறார். நாட்ட என்ற இராகப் பெயர் இசை வரலாற்றின் இடைக்காலம் முதற்கொண்டே வழக்கத்தில் இருந்திருக்கின்றது. இராகங்களை ஜனக, ஜன்னிய பாகுபாட்டிற்கு உட்படுத்திய காலம் முதல் நாட்டராகம் ஜனக ராக ஸ்தானத்தை வகித்தது. பிற்பாடு மேளமாகவும் கருதப்படலாயிற்று. கி. பி. 16ம் நூற்றாண்டுகளில் தோன்றிய தாள்ளப்பாக்க அண்ணமாச்சாரியாருடைய சங்கீர்த்தனங்களுக்கு கொடுக்கப்பட்ட இராகங்களில் நாட்டை இராகம் வெகுவாகக் காணப்படுகிறது. 

## மேற்கோள்கள்

## வெளியிணைப்புகள்
* [Versatile Nattai [சாருலதா மணி] எழுதிய ஒரு இசைக் கட்டுரை], *தி இந்து* நாளிதழ்.

பகுப்பு:ஜன்னிய இராகங்கள்
வனயுத்தம்

***வனயுத்தம்*** என்பது 2013-இல் ஏ.எம்.ஆர்.இரமேஷ் இயக்கிய தமிழ், கன்னடத் திரைப்படமாகும். இத்திரைப்படம் அட்டகாசா என்ற பெயரில் கன்னடத்தில் வெளியானது. இத்திரைப்படம் வீரப்பன் அவர்களின் வாழ்க்கையையும், திரைப்பட நடிகர் இராஜ்குமார் அவர்களை வீரப்பன் கடத்தியதையும் மையமாகக் கொண்டு எடுக்கப்பட்டது.

கிஷோர், அர்ஜுன், விஜயலட்சுமி ஆகியோர் முக்கிய வேடங்களில் நடித்தனர்.

## நடிகைகள்

*அர்ஜுன் - காவலர் கி. விஜயகுமார்
*கிஷோர் - வீரப்பன்
*ராய் லட்சுமி (நடிகை) - விஜதா வசிஷ்ட்
*விஜயலட்சமி - முத்துலட்சுமி
*சுரேஷ் ஓபராய் - ராஜ்குமார்
*ரவி காலே - செந்தாமரைக் கண்ணன்
*ஜெயசித்ரா - ஜெ. ஜெயலலிதா
*சுலோச்சனா - பர்வதமா ராஜ்குமார்
*பாவானா ராவ் - சாந்தினி
*சம்பத் ராஜ் - செதுக்குளி கோவிந்தன்
*ஏ. எம். ஆர். ரமேஷ் - குருநாதா
*சுகேந்திர பிரசாத் - ஸ்ரீனிவாஸ்
* நாகப்பா - 
* தினேஷ் மங்களூர் - மந்திரி நாகப்பா
*வி. ஐ.எஸ். ஜெயபாலன்
* யோகி தேவராஜ் - வீரப்பன் தந்தை
* சுமா குகா - விஜயக்குமாரின் மனைவி

## மேற்கோள்கள்

## வெளி இணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பன்மொழித் திரைப்படங்கள்
பகுப்பு:2013 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
பகுப்பு:கன்னடத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
கொண்டான் கொடுத்தான்

**கொண்டான் கொடுத்தான்** என்பது 2012 இல் வெளிவந்த தமிழ்த் திரைப்படமாகும். இத்திரைப்படத்தை ஜி. ராஜேந்திரன் எழுதி இயக்கியுள்ளார்.

ஐந்தாறு தலை முறைகளாக கொண்டான் கொடுத்தான் குடும்பங்களாக வாழ்ந்து வருகிற குடும்பத்துக்குள் வருகின்ற இன்னல்களை கதைக்களமாகக் கொண்டது.

## நடிகர்கள்
* இளவரசு
* எல்.ராஜா
* சுலோச்சனா 
* மீரா கிருஷ்ணன் 
* அத்வைதா
* கதிர்காமன்
* ராஜ்கபூர் 
* அஸ்வின் 
* சீனி

## ஆதாரங்கள்


## வெளி இணைப்புகள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
டைமெத்தில்யூரியா

**டைமெத்தில்யூரியா** (*Dimethylurea*) என்பது C3H8N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயுபிஏசி முறையில் 1,3-டைமெத்தில்யூரியா என்ற பெயரால் இச்சேர்மம் அழைக்கப்படுகிறது. யூரியாவிலிருந்து வழிப்பெறுதியாக உருவாக்கப்படும் இச்சேர்மம் கரிமத் தொகுப்பு வினைகளில் இடைநிலைச் சேர்மமாக பயன்படுத்தப்படுகிறது. நிறமற்ற படிகத் தூளாகக் காணப்படும் இச்சேர்மம் சிறிதளவு நச்சுத்தன்மை கொண்டதாக உள்ளது.  

## பயன்கள்

காஃவீன், தியோப்பைலின், மருந்துவகை வேதிப்பொருட்கள், நெசவுத் தொழில் துணைப்பொருட்கள், களைக்கொல்லிகள் மற்றும் பல வேதிப்பொருள்களை தொகுப்பதற்கு டைமெத்தில்யூரியா பயன்படுகிறது . நெசவுத் தொழிற்சாலைகளில் பார்மால்டிகைடு இல்லாத இறுதிசெய்யும் முகவரை தயாரிப்பதில் இடைநிலைப் பொருளாக 1,3-டைமெத்தில்யூரியா பயன்படுத்தப்படுகிறது. உலக அளவில் டைமெத்தில்யூரியா 25000 டன்களுக்குக் குறைவாக தயாரிக்கப்படுவதாக மதிப்பிடப்பட்டுள்ளது. 

## மேற்கோள்கள்

பகுப்பு:யூரியாக்கள்
கார்பென்சைடு

**கார்பென்சைடு** (*Carbenzide*) என்பது C11H16N2O2   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கார்பசிக் அமிலம் என்ற பெயராலும் இச்சேர்மம் அழைக்கப்படுகிறது. ஐதரசீன் வழிப்பெறுதியான இச்சேர்மம் மோனோ அமீன் ஆக்சிடேசு தடுப்பியாகவும் மன அழுத்த எதிர்ப்பு மருந்தாகவும் வகைப்படுத்தப்படுகிறது. இதுவரை சந்தைப்படுத்தப்படவில்லை .
## மேற்கோள்கள்

பகுப்பு:ஐதரசைடுகள்
பகுப்பு:கார்பாக்சிலிக் அமிலங்கள்
பகுப்பு:மருந்துகள்
சீதா (1990 திரைப்படம்)

**சீதா** (seetha) என்பது 1990 இல் வெளிவந்த தமிழில் வெளிவந்த திகில் திரைப்படமாகும். எஸ். ஏ. சந்திரசேகர் இத்திரைப்படத்தை இயக்கியிருந்தார். இத்திரைப்படத்தில் முன்னணிக் கதாபாத்திரங்களில் ரகுமான், கனகா, ஆர். சரத்குமார், கவுண்டமணி ஆகியோரும் அவர்களுடன் இணைந்து சரண்ராஜ், சனகராஜ், மனோரமா, ராதாரவி, எஸ். சங்கர், ஸ்ரீவித்யா, டெல்லி கணேஷ் ஆகியோரும் நடித்திருந்தனர். இத்திரைப்படத்தை சோபா சந்திரசேகர், சீலா சிவா ஆகியோர் தயாரித்திருந்தனர். வித்தியாசாகர் இத்திரைப்படத்திற்கு இசையமைத்திருந்தார். மற்றும் ஏப்ரல் 14, 1990ம் திகதி வெளியிடப்பட்டுள்ளது. இத்திரைப்படம் தெலுங்கில் மொழி மாற்றம் செய்யப்பட்டு அதே பெயரில் வெளிவந்துள்ளது.

## கதைச்சுருக்கம்
கதையின் ஆரம்பம் சீதா (கனகா) தனது படிப்பையெல்லாம் முடித்துவிட்டு ஊருக்கு திரும்புவதுடன் ஆரம்பிக்கிறது. சீதாவின் குடும்பம் அவ்வூரின் ஜமீந்தாரின் மகனான பூபதி அவர்களின் குடும்பத்தில் தலையிடும் வரை மகிழ்ச்சிகரமானதாகவே காணப்படுகிறது. பூபதியின் ரௌடித்தனத்தால் அவ்வூர் மக்கள் அவன் மீது பயத்தில் வாழ்த்தனர். பூபதி சீதாவை திருமணம் செய்ய விரும்ப சீதாவோ அவனை நிராகரித்தாள். இதனால் ஆத்திரமடைந்த பூபதி அவளுடைய தந்தையை கொன்றான். இதனால் பயந்து போன சீதாவும் அவளது அம்மாவும் ஊரைவிட்டு போவதற்கு முடிவு செய்கின்றனர். சீதாவிற்கு நகரத்தில் ஒர் வாடகை வீடும், நல்ல வேலையும் கிடைக்கின்றது. ஆனால் பூபதி அவர்களை விட்டபாடில்லை. ஒர் நாள் காவல் அதிகாரி விஜய் (ரகுமான்) சீதாவை காப்பாற்ற இருவரும் ஒருவரை ஒருவர் காதல் கொள்கின்றனர். பின்னர் இருவரும் திருமணம் செய்துகொள்கின்றனர். திருமணத்தின் பின்னர் தான் சம்பந்தப்படாத ஓர் குற்றத்திற்கு கைதாகின்றான். ஊடகவியலாளரான ஜான்சி ராணி (கௌதமி) சீதாவிற்கு உதவ முன் வருகின்றார். ஆனால் ஜான்சியின் கணவனும் அவனோடு ஊழல்வாதி அரசியல் வாதியும் பூபதியுடன் கைகோய்க்கின்றனர். அதன்பின்னர் என்ன நடக்கிறது என்பதுதான் மீதிக்கதை.

## நடிகர்கள்

* ரகுமான்- விஜய்
* கனகா - சீதா
* ஆர். சரத்குமார் - ரத்னராஜ்
* கௌதமி - ஜான்சி ராணி
* சரண்ராஜ் - பூபதி
* சனகராஜ் - பூபதியின் தந்தை 
* மனோரமா - பூபதியின் தாய்
* ராதாரவி- சக்கரவர்த்தி 
* எஸ். சங்கர் - ஜப்பன்
* ஸ்ரீவித்யா-மீனாட்சி (சீதாவின் தாய்)
* டெல்லி கணேஷ்- நக்கீரன் (சீதாவின் தந்தை)
* யுவஸ்ரீ - சாந்தி (பூபதியின் தங்கை)
* சர்மிலி - ஹம்ஸ்
* சூப்பர் சப்ராயன்
* சிற்றி

## இசை
இத்திரைப்படத்திற்கு வித்தியாசாகர் இசையமைத்துள்ளார். இத்திரைப்படத்தில் உள்ள பாடல்வரிகளை வாலி மற்றும் புலமைப்பித்தன் ஆகியோர் எழுதியுள்ளனர். இத்திரைப்படத்தில் 5 பாடல்கள் அமைந்துள்ளன.

## மேற்கோள்கள்

## வெளி இணைப்புகள்
*

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:கௌதமி நடித்த திரைப்படங்கள்
எனக்கு இன்னொரு பெயர் இருக்கு (திரைப்படம்)

**எனக்கு இன்னொரு பேர் இருக்கு (**enakku innoru per irukku)  என்பது 2016 இல் வெளிவந்த நகைச்சுவை கலந்த தமிழ்த் திரைப்படமாகும். சாம் அன்ரன் இத்திரைப்படத்தை இயக்கியிருந்தார். இத்திரைப்படத்தில் ஜீ. வீ. பிரகாஷ் குமார் மற்றும் ஆனந்தி ஆகியோர் முன்னணி கதாபாத்திரங்களில் நடித்துள்ளனர். இத்திரைப்படத்தை லைகா புரடக்சனில் இருந்து சுபாஷ்கரன் அல்லைராஜா தயாரித்திருந்தார். இத்திரைப்படத்தின் தயாரிப்பு 2015 ம் ஆண்டு மார்கழியில் தொடங்கியது.

## கதைச்சுருக்கம்.
ஜானி (ஜீ. வீ. பிரகாஷ் குமார்) சந்தோசமான மென்மையான பையன். ஆனால் அவன் காதலிக்கும் பெண்ணான ஹேமாவின் (ஆனந்தி) தந்தையோ ஜானி ஒரு மோசமான ரவுடி என தவறாக எண்ணி எதிர்காலத்தில் தனக்கு பிறகு ராயபுரத்திற்கு நைனாவாகவும் தனக்கு நல்ல மருமகனாகவும் வரேவண்டும் என விரும்பினார். ஆனால் ஜானி அரியவகை நோயினால் அதாவது இரத்தத்தைப் பார்த்தால் அவன் முன்னர் கூறிய வார்த்தைகளை திரும்ப திரும்ப கூறுவான். ஜானி தனக்கு இருந்த குறைகளை கடந்து அடுத்த நைனாவாக எவ்வாறு மாறுகிறான் என்பது மீதிக்கதை.

## நடிகர்கள்
* ஜீ. வீ. பிரகாஷ் குமார்- ஜொனி ( இரத்தத்தை கண்டால் திரும்ப திரும்ப பேசிய வார்த்தைகளை கூறும் அரியவகை நோயினால் பாதிக்கப்பட்டவன்)
* ஆனந்தி - ஹேமா ஜொனி ( தாஸின் மகள்)
* சரவணன் - தாஸ் (நைனா), ராயபுரத்தின் தலைவன் 
* கருணாஸ் - பிங்கர் பாபு, நைனாவின் அடியாள்
* சார்லி - சுப்பையா ( நைனாவின் வலது கை)
* வீடிவீ கணேஷ் - பென்ஞ்சமின்  (தாஸின் நண்பன்)
* ராஜேந்திரன் - மகாபலி மகா
* நிறோசா - தனம்
* யோகி பாபு - ஒண்டிப்புலி
* சுவாமிநாதன் - ஆட்டோ ஓட்டுனர் 
* லொள்ளு சபா மனோகர் - ஆசிர்வாதம்
* லோரன்ஸ் ராமு - துரை (நைனா)
* சண்முகம் முத்துசாமி
* விஜய் வரதராஜ் - க்ளோரி
* மன்சூர் அலி கான் (சிறப்புத் தோற்றம் )
* பொன்னம்பலம் (சிறப்புத் தோற்றம் )

## தயாரிப்பு
"டார்லிங்" (2015) திரைப்படத்திற்கு பிறகு இயக்குநர் சாம்மிற்கு ஜீ. வீ. பிரகாஷ் குமாருடன் இது இரண்டாவது படமாகும். இத்திரைப்படத்தை "ஸ்ரூடியோ கிறின்"   ஆனது " கைப்புள்ள" எனும் பெயரில் எடுக்க திட்டமிட்டிருந்தது. எனினும் அது கைகூடாமல் போக "லைகா புரடக்சன்" அத் திரைப்படத்தை தயாரிக்க எண்ணியது. கத்தி(2014) திரைப்படத்திற்கு பிறகு இத்திரைப்படம் லைகா புரடக்சனிற்கு இரண்டாவது திரைப்படமாகும்.

## இசை.
இத்திரைப்படத்திற்கு ஜீ. வீ. பிரகாஷ் குமார் இசையமைத்திருந்தமை குறிப்பிடத்தக்கது.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
இன்பா

**இன்பா** என்பது 2008 ஆம் ஆண்டு வெளிவந்த தமிழ் அதிரடித் திரைப்படம். இத்திரைப்படத்தை வேந்தன் இயக்கினார்.

இதில் சாம், சினேகா மற்றும் பலர் நடித்துள்ள இத்திரைப்படத்திற்கு பி. பி. பாலாஜி இசையமைத்துள்ளார்.

## நடிகர்கள்

*சாம் இன்பாவாக 
*சினேகா பிரியாவாக 
*அருண் பாண்டியன் மீசை கணேசனாக 
*ரேகா மலை கணேசனின் மனைவியாக 
*கஞ்சா கறுப்பு பூட்டு தொழிலாளியாக 
*அரவிந்த் ரூபனாக 
*ஆதித்யா ரூபனின் சகோதரராக 
*பூர்ணிதா ஜோதியாக  
*தலைவாசல் விஜய் இன்பாவின் தந்தையாக
*சுலக்ஷனா இன்பாவின் தாயாக 
*பாய்ஸ் ராஜன் 
*சுருளி மனோகர் 
*பேய் கிருஷ்ணன் காவல் அதிகாரியாக 
*சங்கர் 
*பயில்வான் ரங்கநாதன் காவல் அதிகாரியாக

## மேற்கோள்கள்

## வெளி இணைப்புகள்
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பிறப்பு (திரைப்படம்)

**பிறப்பு** 2007 இல் வெளிவந்த முக்கோண காதல் தமிழ்த் திரைப்படமாகும். இதனை எல். வி. இளங்கோவன் இயக்கியுள்ளார். இசையமைப்பாளர் பரத்வாஜ் இசையில், சங்கி மகேந்திரா ஒளிப்பதிவில் இப்படம் எடுக்கப்பட்டது.

அனல் அரசு என்பவர் சண்டை பயிற்சியாளராக பணியாற்றினார். இத்திரைப்படத்தில் பிரபா, கார்த்திகா போன்றோர் முக்கிய கதாப்பாத்திரத்தில் நடித்திருந்தனர். இதில் கஞ்சா கருப்பு, சரண்யா பொன்வண்ணன் போன்றோர் நடித்துள்ளனர்.

## மேற்கோள்கள்


பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
செந்தூர தேவி

**செத்தூரதேவி** என்பது 1991 இல் வெளிவந்த நகைச்சுவை தமிழ்த் திரைப்படமாகும். ராம நாராயணன் இத்திரைப்படத்தை இயக்கியிருந்தார்.  இத்திரைப்படத்தில் முன்னணி கதாபாத்திரங்களில் விவேக், கனகா, சார்மிலி ஆகியோரும் அவர்களுடன் இணைந்து செந்தில், வெண்ணிற ஆடை மூர்த்தி, குமரிமுத்து மற்றும் கிற்றி ஆகியோரும் நடித்திருந்தனர். என். ராதா இத்திரைப்படத்தை தயாரித்திருந்தார். இத்திரைப்படத்திற்கு சங்கர் கணேஷ் இசையமைத்திருந்தார். மேலும் சூன் 22, 1991 ல் வெளியிடப்பட்டது. இத்திரைப்படம் சிந்தூர தேவி எனும் பெயரில் தெலுங்கில் மொழியாக்கம் செய்து வெளியிடப்பட்டுள்ளது.

## கதைச்சுருக்கம்
சிந்து மற்றும் நந்து இருவரும் இரட்டை சகோதரிகள். இவ்விருவருக்கும் அவர்கள் சகோதரிகள் என்று தெரியாமலே பிரிந்திருக்கின்றனர். தங்களது பெற்றோரின் விவாகரத்திற்கு பின்னர் சிந்து அவளது அம்மா செல்வி (கனகா) மற்றும் தாத்தா (வெண்ணிற ஆடை மூர்த்தி) ஆகியோருடனும் நந்து அவளது தந்தை கோபியுடனும் (விவேக்) தங்கியிருக்கின்றனர். கோபி பிரபலமான மிருக வைத்தியர். அவருடைய வீட்டில் 4 விலங்குகளை வளர்த்து வந்தார்.அதில் ஒரு யானை செல்லப்பா, நாய் பைரவன், குரங்கு ராமு, குதிரை மதுரைவீரன் ஆகியன அடங்கியிருந்தன. நந்து இப்பிராணிகளுடன் அதிக நேரத்தை களிப்பதுடன் அவைகளை தனது நண்பர்கள் போல கவனித்தும்  வந்தாள்.

ஒரு முறை குற்றவாளியான ஜகன்னாத் இரகசியங்கள் அடங்கிய குழாய்கள் இரண்டை ஆங்காங்கிற்கு கடத்துவதற்காக குதிரை ஒன்றின்  குடலினுள் வைக்கும்படி கோபியிடம்  கேட்க அதற்கு கோபி மறுக்கிறான். இதனால் வேறு வழியில்லாமல் கோபியின் இரு மகள்களையும் கடத்துகின்றான். பின்னர் அவர்கள் இருவரையும் ஒரே அறையினுள் வைத்தபின் அவர்கள் இருவரும் சகோதரிகள் என்பதை அவர்கள் உணர அங்கிருந்து நந்துவின் விலங்குகளின் உதவியுடன் தப்பிச்செல்வதுடன் இரகசியங்கள் அடங்கிய குழாய்களை மாரியம்மன் சிலையில் ஒளித்து வைப்பதுடன் தனது பெற்றோரை ஒன்று சேர்க்க இருவரும் மாறி தத்தம் வீட்டி செல்கின்றனர். இதற்கிடையில் கோபி குழாய்களை மீட்பதுடன் அதன்பிறகு நடப்பது மீதிக்கதை ஆகும்.

## நடிகர்கள்
* விவேக்- கோபால் 
* கனகா - செல்வி
* ஷாமிலி - சிந்து மற்றும் நந்து
* செந்தில்- வத்தலகுண்டு வையாபுரி
* வெண்ணிற ஆடை மூர்த்தி - சோமசுந்தரம் (செல்வியின் தந்தை)
* குமரிமுத்து - சோமசுந்தரத்தின் செயலாளர் 
* கிட்டி - ஜகன்னாத் 
* பிந்து கோஷ் - 
* ஷீலா- 
* குள்ளமணி 
* மார்த்தாண்டன் - உணவு விடுதி உதவியாளர்
* விக்னேஷ்
* பி. டி. .சி
* பேரரசு - கிராமத்தவன்
* சக்கரை
* குமார் 
* வீம். மனோகர்

## இசை
இத்திரைப்படத்திற்கு சங்கர் கணேஷ் இசையமைத்திருந்தார். 1991 ம் ஆண்டு இசை வெளியிடப்பட்டுள்ளது. இத்திரைப்படத்தில் உள்ள நான்கு பாடல்களிற்கும் வரிகளை கவிஞர் வாலி எழுதியிருந்தார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பொண்டாட்டி பொண்டாட்டிதான்

**பொண்டாட்டி பொண்டாட்டிதான்** (Pondatti Pondattithan) என்பது 1991 இல் மணியன் சிவபாலன் இயக்கத்தில் வெளிவந்த தமிழ்த்திரைப்படமாகும். எஸ். வி. சேகர், காதம்பரி போன்றோர் முக்கிய கதாப்பாத்திரத்தில் நடித்திருந்தனர். இவர்களுடன் சனகராஜ், செந்தில், மனோரமா, வி. கே. ராமசாமி, வெண்ணிற ஆடை மூர்த்தி, சுலக்சனா, டிஸ்கோ சாந்தி மற்றும் கோவை சரளா ஆகியோர் உடன் நடித்திருந்தனர்.வி.ஆர்.ஜே.பிலிம்ஸ் இப்படத்தை தயாரித்துள்ளனர். பா. விஜய், புதுமை பித்தன் ஆகியோர் பாடல்களை இயற்றியுள்ளார். இசை கங்கை அமரன்  1991 ஜூலை 11 அன்று வெளிவந்தது.

## கதை
ராஜகோபால் (எஸ். வி. சேகர்) அவரது  பாட்டியுடன் (மனோரமா) வேலூரில் வாழ்ந்து வருகின்றான். அவன் நன்கு படித்த ஒரு பெண்ணை திருமணம் செய்துகொள்ள விரும்புகிறான். ஆனால் அவனது பாட்டி  உறவினர் ஒருவருடைய படிக்காத பெண் லக்ஷ்மியை (காதம்பரி) திருமணம் செய்துகொள்ள அறிவுரை கூறுகிறார், ஆனால் ராஜகோபால் மறுத்துவிடுகிறான். பின்னர் ,ஒரு சமயம் லக்ஷ்மியை நேரில் பார்த்த பிறகு, அவளை திருமணம் செய்துகொள்கிறார். பல்வேறு காரணங்களால், அவர்களது வாழ்க்கை ஆரம்பமாவது தாமதமாகிறது.

சில வாரங்களுக்குப் பின்னர், ராஜகோபாலுக்கு பதவி உயர்வு கிடக்கிறது. எனவே இராஜகோபால் தனது வேலைக்காக வீட்டை விட்டு சென்னை செல்ல் நேர்கிறது,. அங்கு, தனது கல்லூரி நண்பன் ஜெய் என்பவனுடன் தங்குகிறான்.  ஒரு இரவு, குண்டர்களால் துரத்தப்பட்ட பத்மா (டிஸ்கோ சாந்தி) என்ற பெண்ணுக்கு உதவி ஒரு விடுதியில் தங்க வைக்கிறான். காவல் துறையினர் அவர்களை கைது செய்து, ராஜகோபாபாலனின் முதலாளி கிருஷ்ணனுக்கு இந்த விஷயத்தைத் தெரிவிக்கிறார்கள்.  ராஜகோபாபாலன் நடந்ததை தனது முதலாளிக்கு எவ்வாறு கூறினான், என்பதும், தனது மனைவியுடன் மீண்டும் எவ்வாறு சேர்ந்தான் என்பதும் மீதிக்கதையாகும்

## நடிகர்கள்

*எஸ். வி. சேகர்   -ராஜகோபால்
*காதம்பரி  - லட்சுமி
*சனகராஜ்   - கதிரேசன்
*செந்தில்  - சபாபதி
*மனோரமா   - ராஜகோபாலனின் தாயாக
*வி. கே. ராமசாமி  காவல் அதிகாரி
*வெண்ணிற ஆடை மூர்த்தி   - கிருஷ்ணன்
*சுலக்சனா    - ராமஜெயம்
*டிஸ்கோ சாந்தி    - பத்மா
*கோவை சரளா   -ஜானகி
*ஒய்.விஜயா      - பத்மாவின் சகோதரி
*குமரிமுத்து   - பிச்சைமுத்து
*லூசு மோகன்   - கபாலி
*மேனஜர் சீனா - மேனாஜர்
*உசிலை மணி  -ஐய்யர்
*சீனு
*வெங்கட்ராமன்
*குமரேசன்
*பூர்ணிமா
*சுமதி

## ஒலித்தொகுப்பு

கங்கை அமரன் இசையில்  5 பாடல்கள் கொண்ட இதன் ஒலித்தொகுப்பு 1991இல் வெளிவந்தது, பா. விஜய், புதுமை பித்தன் ஆகியோர் பாடல்களை இயற்றியுள்ளார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பினாகோலைல் ஆல்ககால்

**பினாகோலைல்  ஆல்ககால்** (*Pinacolyl alcohol*) என்பது C6H14O  என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். 3,3-டைமெத்தில்-2-பியூட்டனால் சேர்மத்தின் பொதுப்பெயர் பினாகோலைல் ஆல்ககால் ஆகும். பைன் ஆல்ககால் என்ற பெயராலும் அழைக்கப்படும் இச்சேர்மம் ஓர் ஈரிணைய ஆல்ககாலாகும்.  
பினாகோலைல்  ஆல்ககால் அட்டவணை 2 பொருள்கள் பட்டியலில் நரம்பு கடத்தி சோமன் என்ற நச்சுப்பொருளாக இடம்பெற்றுள்ளது. 

## மேற்கோள்கள்

## புற இணைப்புகள்
* http://www.intox.org/databank/documents/chemical/pinacoly/pim981.htm IPCS INTOX Databank

பகுப்பு:இரண்டாம்நிலை ஆல்ககால்கள்
பகுப்பு:எக்சனால்கள்
பகுப்பு:ஆல்ககால்கள்
ஒப்பீட்டுச் சட்டம்

**ஒப்பீட்டு சட்டம்** (Comparative law) அல்லது **ஒப்பீட்டு சட்டவியல்** என்பது பலதரப்பட்ட நாடுகளின் சட்டங்கள் மற்றும் சட்ட அமைப்பு முறைகளின் வேற்றுமை மற்றும் ஒற்றுமைகளைப் பற்றி படித்தலாகும். மிகச்சரியாக குறிப்பிட்டால், இதில் உலகின் நிலவிலுள்ள மாறுபட்ட சட்ட அமைப்புகளை பற்றிய படிப்பை உள்ளடக்கியதாகும். பொதுச் சட்டம், இஸ்லாமியச் சட்டம், இந்து சட்டம், சீனச் சட்டம், நாட்டுச் சட்டம், சமூகவியச் சட்டம், கெணோன் சட்டம், யூதச் சட்டம் ஆகியன இதில் உட்பட்டதாகும். ஒப்பீடல் ஏற்றேடுக்காவிட்டாலும் கூட வெளிநாட்டு சட்ட அமைப்பை விளக்கல் ஆய்தல் ஆகியன இதில் உட்படும். தற்போது ஒப்பீட்டு சட்டம் கூடிவருவதற்கான முக்கியக் காரணம் தேசம்கடந்திய-மயமாக்கம், பொருளாதார உலகமயமாக்கம் மற்றும் மாந்தர்மாட்சி-மயமாக்கம். ஒப்பீட்டு சட்டம் என்பது ஒரு சட்டம் அல்ல மாறாக,  அறிவுசார் சொத்தை பாதுகாத்தல், மனித உரிமைகள், சுற்றுச்சூழல், குற்றவிய சட்டம் மற்றும் செயற்படுமுறை, வரிக் கொள்கை ஆகிய சட்டங்களை ஒப்புமை செய்தலை முக்கிய விடயமாகக் கொண்ட படிப்புமுறை.

## மேற்கோள்கள்

பகுப்பு:கல்வித் துறைகள்
பகுப்பு:சட்டம்
அனர்கலி ஆகர்சா

**அனர்கலி ஆகர்சா** (*Anarkali Akarsha*, ; பிறப்பு: 12 சூலை 1987) இலங்கையைச் சேர்ந்த நடிகை, ஒப்பனை அழகி, பாடகி, தொலைக்காட்சி தொகுப்பாளர், அரசியல்வாதி ஆவார். 2004ஆம் ஆண்டு நடைபெற்ற இலங்கை அழகி போட்டியில் மகுடம் சூடினார். அதே ஆண்டில் உலக அழகி அணிவகுப்பில் இலங்கை அழகியாக போட்டியிட்டார். இவர் நிறுவனத் தூதராகவும், நிதி திரட்டுபவராகவும் பணி புரிந்துள்ளார். கொழும்பு சர்வதேச பாடசாலையில் கல்வி கற்றார்.

## திரைப்பட வாழ்க்கை
1995 ஆம் ஆண்டு சோமரத்தின திசாநாயக்க மற்றும் ரேணுகா பாலசூரிய ஆகியோரின் இயக்கத்திலும் தயாரிப்பிலும் வெளிவந்த ‘இட்டி பகன்’ என்ற தொலைக்காட்சி நாடகத்தில் முதன்முறையாக நடித்தார். இந்நாடகத்தில் *டெய்சி சுசன்* என்ற கதாபாத்திரத்தில் நடித்தார்.

ஏழு ஆண்டுகள் இடைவெளிக்கு பின்னர் 2003 ஆம் ஆண்டு வெளிவந்த *பிஸ்சு டிரிபிள்* என்ற சிங்களப் படத்தில் முக்கிய வேடத்தில் நடித்தார். பின்பு பல வெற்றிப்படங்களில் நடித்தார்.

*சின்யான் பாதா பதின்* என்ற தொலைக்காட்சி நாடகத்தில் ‘இனோகா’ என்ற கதாபாத்திரத்திலும், சந்துவரன்யா என்ற நாடகத்தில் *டான்யா* என்ற கதாபாத்திரமும் இவருக்கு பாராட்டுக்களைப் பெற்றுக் கொடுத்தது.''

இலங்கை சிங்களத் திரைப்பட வரலாற்றில் மிகப் பிரபலமான நடிகைக்கான விருதை வென்ற இளவயது நடிகை அனார்கலி ஆவார். 22 இற்கும் அதிகமான திரைப்படங்களிலும், 10 தொலைக்காட்சி நாடகங்களிலும் நடித்து முன்னணியில் உள்ளார். நிறுவன விளம்பர தூதராகவும், தொகுப்பாளராகவும் பணியாற்றுகின்றார்.

அனர்கலி பல இசைக் காணொளிகளிலும் நடித்துள்ளார். பாத்தியா, சந்தோசின் மீதம் செலென் காணொளி, துசன்த்தின் ஜெத்து நன் ஆகிய புகழ்பெற்ற காணொளிகளில் நடித்துள்ளார்.

2012 ஆம் ஆண்டு லக்ஸ் தெரண பட விருதில் மிக பிரபலமான நடிகைக்கான விருதை வென்றார்.

## அரசியல் வாழ்க்கை
அனர்கலி 2009 ஒக்டோபர் 29 இல் காலி மாவட்டத்தில் நடைபெற்ற தென் மாகாண சபைத் தேர்தலில் போட்டியிட்டு, தென் மாகாண சபைக்கு தெரிவானார்.

## தொகுப்பாளர் பணி
தெரண தொலைக்காட்சியில் அனார்கலி நேரலை என்ற அவரது நிகழ்ச்சியை தொகுத்து வழங்கினார்.

2010 ஆம் ஆண்டு நடந்த தெரண இசை விருதுகளின் தொகுப்பாளினியும் ஆவார்.

தற்சமயம் சுவர்ணவாகினியில் அனர்கலியுடன் ஞாயிறு நேரலை எனும் தொலைக்காட்சி நிகழ்ச்சியை தொகுத்து வழங்குகின்றார்.

## திரைப்பட விவரங்கள்

## தொலைக்காட்சி நாடகங்கள்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம் 
* Anarkalli Aakarsha கடை 
* Anarkalli புகைப்படங்கள் மற்றும் வாழ்க்கை வரலாறு  http://www.apnimodels.com/srilanka/anarkalli.html 
* Anarkalli Aakarsha தான் வாழ்க்கை வரலாறு சிங்கள சினிமா தகவல்
* වයරිං කරපු බියංකාට රන්ජන්ගෙන් පොතක් 

பகுப்பு:சிங்களத் திரைப்பட நடிகைகள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:சிங்கள அரசியல்வாதிகள்
பகுப்பு:இலங்கைப் பெண் அரசியல்வாதிகள்
புதிய புரூஸ் லீ (திரைப்படம்)

**புதிய புரூஸ் லீ** (Puthiya Bruce Lee) 2018இல் வெளியான அதிரடிக் காட்சிகள் நிறைந்த தமிழ் மொழியில் வெளிவந்த படமாகும். இப்படத்தை  முளையூர் ஏ. சோணை என்ற அறிமுக இயக்குநர் எழுதி இயக்கியுள்ளார். இந்தத் திரைப்படத்தில் புரூஸ் லீ போலவே தோற்றமுடைய புரூஸ் என்ற நடிகர், ரசியா மற்றும் அஷ்வந்த் திலக் ஆகியோர் முன்னணி பாத்திரங்களில் நடித்துள்ளனர்   இந்த படத்தில் தற்காப்பு கலை தொடர்பான சண்டை காட்சிகளில் ஈடுபட்டிருக்கும் முக்கிய பாத்திரத்தில் ப்ரூஸ் தோன்றி நடித்திருந்தார். இப்படம் புரூஸ் லீ நடித்த சண்டைக் காட்சிகளை மையமாகக் கொண்டு எடுக்கபட்டுள்ளது.

## கதைச் சுருக்கம்
ஒரு மலையோர கிராமத்தில் புரூஸ் தனது தாயுடன் வசித்து வருகிறான். அவனது கிராமத்தில் ஏற்படும் பிரச்சனைகளுக்கும், அதனால் வரும் ஆபத்துகளையும் தனியே நின்று எதிர்த்து போராடும் குணமுடையவன். ஊரிலுள்ள பெரும்பாலானோர் தங்களுக்கு ஏற்படும் சிக்கல்களைத் தீர்ப்பதற்கு புரூஸ் உதவியையே நாடுகிறார்கள். ஒரு நாள் நடந்த தீ விபத்தில் அவனது தாய் இறந்து போகிறார். புரூஸின் தாய் மாமன் அவனை மதுரைக்கு அழைத்துச் செல்கிறார். ஆனால் அந்த கிராமத்து மக்கள் தங்களை காப்பாற்ற அவனை திரும்ப அனுப்பிட அவனது தாய்மாமனிடம் வேண்டுகின்றனர். அவனது தாய்மாமன் தனது வியாபாரத்தில் சில பிரச்சனைகளைச் சந்திக்கிறார். கிராமத்து இளைஞன் புரூஸ் எவ்வாறு தனது சண்டையிடும் திறமைகளால் தனது தாய் மாமனின் சிக்கலைத் தீர்த்து வைக்கிறான் என்பதே படத்தின் கதையாகும்

## நடிகர்கள்

* புரூஸ் ஜான்
* ரசியா
* அஷ்வந்த் திலக்
* சுரேஷ் நரங்

## தயாரிப்பு
இந்த படத்தின் படப்பிடிப்பு 2013 ஆம் ஆண்டு துவங்கியது, ஆனால் தயாரிப்பில் ஏற்பட்ட சில தாமதங்களால் 2018 மே 25 அன்றுதான் வெளிவந்தது.  பல திரைப்படங்களுக்கு உதவி இயக்குநராக பணியாற்றிய இதன் இயக்குநர் சோணை இறந்து போன தற்காப்புக் கலை வீரரும், நடிகருமான புரூஸ் லீ யின்  நினைவுகளை மீண்டும் கொண்டு வருவதன் மூலம் தனது முதல் படத்திற்கு *புதிய புரூஸ் லீ * என்று பெயரிட்டார். கராத்தே என்ற தற்காப்புக் கலையில் நிபுணத்துவம் பெற்ற புரூஸ் ஜான் என்பவர் அசல் புரூஸ் லீயைப் போலவே இருந்ததால் அவர் இப்படத்திற்கு பொருத்தமானவராக இருந்தார் என இதன் இயக்குநர் கூறியுள்ளார். இதன் கதை புரூஸ் லீயின் இரு முக்கிய அம்சங்களான ஒழுக்கம் மற்றும் தைரியத்தை வெளிப்படுத்தும் விதமாக அமைந்தது என இயக்குநர் சோணை கூறுகிறார். இப்படத்தில் வில்லன் பாத்திரத்தின் நடித்துள்ள சுரேஷ் நரங் என்பவருக்கும் இதுவே  முதல் படமாகும்.

## மேற்கோள்கள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சௌந்தர்யன் இசையமைத்த திரைப்படங்கள்
ஆல்பின் போரேன்

**ஆல்பின் போரேன்** (*Alpine borane*) என்பது C18H31B என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமத் தொகுப்பு வினைகளில் பயன்படும் ஒரு கரிம போரான் சேர்மத்தின் வர்த்தகப் பெயர் ஆல்பின் போரேன் ஆகும். நீர்மமாகத் தோன்றும் இச்சேர்மம் நிறமற்று காணப்படுகிறது.

## தயாரிப்பு

9-போராபைசைக்ளோ (3.3.1) நோனேனை α-பினீனுடன் சேர்த்து சூடுபடுத்துவதால் ஆல்பின் போரேன் உருவாகிறது.

## வினைகள்

இடக்காரணி மிகுந்த இந்த நாற்தொகுதி டிரையால்கைல்போரேன் முப்பரிமான தேர்திறனுடன் கீட்டோன்கள், ஆல்டிகைடுகள் போன்றவற்றை ஒடுக்குகிறது. இருமிய ஆல்டிகைடுகளை ஒடுக்கும் வினை மிட்லேண்டு ஆல்பின் போரேன் ஒடுக்கம் என்ற பெயரால் அழைக்கப்படுகிறது. எளிய முறையில் மிட்லேண்டு ஒடுக்கம் என்றும் இவ்வினை அழைக்கப்படுகிறது:

:C8H12B-pinanyl  +  RCDO   →  C8H12BOCHDR  +  (+)-*d*-pinene.

வினையில் உருவாகும் போரினிக் எசுத்தரை நீராற்பகுக்கும்போது ஆல்க்கால் உருவாகிறது

:C8H12BOCHDR  +  H2O  →  C8H12BOH  +  HOCHDR.

சிலவகை முப்பரிமான தேர்திறன் அசிட்டைலினிக் கீட்டோன்களை ஒடுக்கவும் இது மிகுந்த பயனை அளிக்கிறது.

## தொடர்புடைய வினைப்பொருள்கள்

ஆல்கைல் பதிலீட்டு போரேன்கள் சிலவும் கரிமத் தொகுப்பு வினைகளில் சிறப்புமிக்க வினைப்பொருள்களாக உள்ளன. ஆல்பின் போரேனுடன் நெருக்கமான தொடர்புள்ள  அத்தைகைய வினைப்பொருள்கள் 9-போராபைசைக்ளோ (3.3.1) நோனேன் மற்றும் டையைசோபினோகேம்பெயில்போரேன் ஆகியனவாகும்.

## மேற்கோள்கள்

பகுப்பு:கரிமபோரேன்கள்
பகுப்பு:ஒடுக்கிகள்
பிரெண்டா மில்னெர்

**பிரெண்டா மில்னெர்** (**Brenda Milner**,பிறப்பு; ஜூலை 15, 1918): பிரித்தானிய- கனடிய நரம்புசார் உளவியலாளர் ஆவார். மருத்துவ நரம்புசார் உளவியல் துறையில் ஆய்விலக்கியத்தில் பல்வேறு தலைப்புகளில் விரிவாகப் பங்களித்திருக்கிறார். நரம்புசார் உளவியலின் நிறுவனர் எனச் சிலநேரம் இவர் குறிப்பிடப்படுகிறார். மில்னெர் 2010 ஆம் ஆண்டு, மக்கில் பல்கலைக்கழத்தில் நரம்பியல் துறை, நரம்பியல் அறுவை சிகிச்சை ஆகிய துறைகளில் பேராசிரியராகப் பணியாற்றினார். மேலும் மொண்ட்ரியால் நரம்பியல் நிறுவனத்தில்  உளவியல் பேராசிரியராகவும் இருந்தார். 2005 ஆம் ஆண்டில் இவர் 20 பட்டங்களைப் பெற்றிருந்தார். மேலும் தனது 19 ஆண்டிலேயே பணியாற்றத் தொடங்கினார். இவருடைய தற்போதைய பணி, பெருமூளையின் வலது மற்றும் இடது கோளங்களை ஆய்வு செய்வதாகும். *மில்னெர்* நரம்பியல் உளவியல் துறையின் நிறுவனராகவும் அதன் வளர்ச்சியில் பங்காற்றும் ஒரு இன்றியமையாத நபராகவும் விளங்குகிறார். இவர் 2009 இல் அறிவுசார் நரம்பியலுக்கான பல்சான் பரிசு பெற்றுள்ளார். மேலும் 2014 இல் ஜான் ஓ'கீஃப், மார்க்கஸ் ரெய்ச்சல் ஆகியோருடன் இணைந்து காவ்லி பரிசினைப் பெற்றுள்ளார். இவருக்கு ஜூலை 2018 -இல் நூறு வயது முடிவடைந்துள்ளது. இந்த வயதிலும் இவர் ஆராய்ச்சிப் பணிகளை மேற்பார்வை செய்தவண்ணம் உள்ளார்.

## இளமை
பிரெண்டா லாங்க்ஃபோர்ட் (திருமணத்திற்குப் பின் பிரெண்டா மில்னெர்), 1918, ஜூலை 15 ஆம் நாள் இங்கிலாந்தின் மான்செஸ்டர் நகரில் பிறந்தார். இவருடைய தந்தை சாமுவேல் லாங்க்ஃபோர்ட், ஓர் இசை விமர்சகரும், இதழியலாளரும் ஆவார். இவருடைய தாயார் ஒரு மாணவப் பாடகர். இவருடைய தாய் தந்தை இருவரும் இசைத்துறையில் திறமையானவர்களாய் இருந்தாலும்  பிரெண்டாவுக்கு இசைமேல் விருப்பம் இல்லை. 1918 -இல் மில்னெருக்கு ஆறு வயதாய் இருக்கும்பொழுது, இவரும் இவருடைய தாயாரும் இன்ஃபுளுவென்சா தொற்றுப்பரவல் நோய்க்கு ஆளானார்கள். இந்நோய் அக்காலத்தில் இருபது மில்லியனிலிருந்து நாற்பது மில்லியன் மக்கள் இந்நோயால் இறந்து போனார்கள். இது முதலாம் உலகப்போரில் கொல்லப்பட்டவர்களை விட அதிகமாகும். ஆயினும்  மில்னெரும் அவருடைய தாயாரும் இந்நோய்த் தொற்றிலிருந்து பிழைத்துக்கொண்டனர். இவருடைய தந்தை இவருக்கு கணிதம், கலைகளை எட்டு வயது வரை கற்றுக்கொடுத்தார்."  பிரெண்டா வித்திங்டன் பெண்கள் பள்ளியில் சேர்ந்தார்.  இது அவர் *நியூஹாமில்* கேம்பிரிட்ஜ் கல்லூரியில் கணிதம் படிக்க உதவியது.  1936-இல் இவருக்கு உதவித்தொகை கிடைத்தது.“ அச்சமயத்தில் இக்கல்லூரியில் 400 பெண்களுக்கு மட்டுமே இடமிருந்தது. பிரெண்டா அவர்களில் ஒருவராக இடம்பெற்றார். பின்னர் தனக்கு கணிதம் படிக்க போதிய அறிவு இல்லை என உணர்ந்த பிரெண்டா உளவியல் துறைக்கு மாற்றிக்கொண்டார். 1939 இல் பிரெண்டா தனது பரிசோதனை உளவியல் படிப்பில் இளங்கலைப் பட்டம்பெற்றார்.  அப்பொழுது இப்படிப்பு மனித அறிவியல். என அழைக்கப்பட்டது.

## மேற்கோள்கள்

பகுப்பு:பிரித்தானிய அறிவியலாளர்கள்
பகுப்பு:ஆங்கிலேய அறிவியலாளர்கள்
பகுப்பு:மருத்துவ ஆய்வாளர்கள்
பகுப்பு:நரம்பியல்
பகுப்பு:வாழும் மக்கள்
பகுப்பு:1918 பிறப்புகள்
நெகனூர்பட்டி

**நெகனூர்பட்டி** (**Neganur Patti**) இந்தியாவின் தமிழ்நாடு மாநிலம், விழுப்புரம் மாவட்டம், வல்லம் ஊராட்சி ஒன்றியத்தில், நெகனூர் ஊராட்சியில் நெகனூர்பட்டி எனும் கிராமத்தில் ஒரு ச.கி.மீ. பரப்பில் அமைந்த சமணப் பண்பாட்டுத் தொல்லியல் தலமாகும்.  நெகனூர்பட்டி சமணப் பண்பாட்டுத் தலம் செஞ்சி நகரத்திற்கு வடகிழக்கே 6 கி.மீ. தொலைவில் உள்ளது.

சிறுகுன்றுகள் சூழ்ந்த நெகனூர்பட்டியை **அடுக்கங்கள்** என்பர். இக்குன்றுகள் சிறுகுகைகள் கொண்டது. இக்குகைகளில் வரலாற்றுக் காலத்திற்கு முந்தைய  பாறை ஓவியங்கள், தமிழ்ப் பிராமி கல்வெட்டுகள் மற்றும் சமணர் படுகைகள் கொண்டுள்ளது.

## இதனையும் காண்க
*தமிழ்நாட்டில் சமணம்

## மேற்கோள்கள்
*D. Ramesh, "Nadunaattu Samanakovilkal" Second edition, Tamilventhan Pathippagam, Ulundurpettai (2005).
*D. Thulasiraman, "Tamizhaga Tolpazhankalamum Poondi agazhvaippagamum", First edition, State Department of Archaeology, Chennai (2005).
*T. S. Sridhar, "Tamil-Brahmi Kalvettukal", First edition, State Department of Archaeology, Chennai (2006).

## வெளி இணைப்புகள்

*நெகனூர்பட்டி பாறை ஓவியங்கள் -காணொளி 
*நெகனூர்பட்டி சமணக் கல்வெட்டுகள், குகைகள், படுகைகள் - காணொளி

பகுப்பு:விழுப்புரம் மாவட்டத்திலுள்ள கிராமங்கள்
பகுப்பு:குடைவரைக் கோயில்கள்
பகுப்பு:தமிழக தொல்லியற்களங்கள்
பகுப்பு:தமிழ்நாட்டில் உள்ள குகைகள்
மறுபடியும்

**மறுபடியும்** (Marupadiyum) 1993 இல் வெளிவந்த இந்திய நாடகத் தமிழ்த் திரைப்படமாகும். இத்திரைப்படத்தை பாலுமகேந்திரா எழுதி இயக்கியிருந்தார். ரேவதி, நிழல்கள் ரவி, அரவிந்த் சாமி, ரோகினி ஆகியோர் முன்னணிக் கதாபாத்திரங்களில் நடித்திருந்தனர். இத்திரைப்படம் 1992-இல் வெளியான "ஆர்த்" எனும் இந்தித் திரைப்படத்தின் மீள் உருவாக்கமாகும். இத்திரைப்படம் துளசியின் திருமணத்தின் பின் அவள் எதிர்நோக்கும் பிரச்சனைகளை அடிப்படையாகக் கொண்டது. இத்திரைப்படம் விமர்சன இரீதியிலும், வியாபார இரீதியிலும் வரவேற்பைப் பெற்றது. இத்திரைப்படத்தில் துளசி எனும் வேடத்தில் நடித்தமைக்காக 41 வது பிலிம்பேர் விருது வழங்கும் விழாவில் சிறந்த தமிழ்த் திரைப்பட நடிகைக்கான விருது வழங்கப்பட்டது.

## கதைச்சுருக்கம்
துளசி (ரேவதி), முரளிகிருஷ்ணாவை (நிழல்கள் ரவி) திருமணம் செய்திருந்தாள்.  தனது கணவனுக்கும் கவிதா என்பவருக்கும்  இடையில் தவறான உறவு இருப்பதை அறிகிறாள். ஆனால் இருவரும் பிரிய மறுக்கின்றனர். துளசி கணவனைப் பிரிந்ததும் கௌரி சங்கர் (அரவிந்த் சாமி) எனும் வேற்று நபர் துளசிக்கு உதவுவதுடன் ஒரு நல்ல நண்பனாகவும் நடந்து கொள்கின்றான். சிறிது காலத்திற்குப் பிறகு மாற்றாள் கணவனைத் திருமணம் செய்த குற்ற உணர்ச்சியில் கவிதா மனநலம் குன்றுகிறாள். ஒரு கட்டத்தில் கவிதா முரளிகிருஷ்ணாவைத் தூக்கி எறிகிறாள். கௌரிசங்கர் துளசிக்கு  நெருக்கமான நண்பனாக மாற அதன்பின்னர் தன்னைத் திருமணம் செய்ய வேண்டுகிறான். ஆனால் துளசி அதை நிராகரிப்பதுடன் தனி வழியில் செல்ல முடிவெடுக்கின்றாள்.

## நடிகர், நடிகையர்
*ரேவதி- துளசி
*நிழல்கள் ரவி- முரளி கிருஷ்ணா 
*அரவிந்த் சாமி- கௌரி சங்கர்
*ரோகிணி - கவிதா
*துளசியின் நண்பராக வினோதினி 
*சுரேஷாக சுரேஷ் சக்ரவர்த்தி 
*வீட்டு உதவியாளராக சத்யா 
*மருத்துவர் நரசிம்மனாக எல். ஐ. சி. நரசிம்மன் 
*துளசியின் நண்பராக வனஜா ராதாகிருஷ்ணன்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.  "ஆசை அதிகம்" எனும் பாடல் 'சிந்து பைரவி' இராகத்தில் அமைந்துள்ளது.  "எல்லோருக்கும் நல்ல காலம்" எனும் பாடல் 'சுத்த தன்யாசி'  எனும் இராகத்திலும் "நலம் வாழ" எனும் பாடல் 'மதுகவுன்' எனும் இராகத்திலும் அமைந்துள்ளது.

## வெளியீடு
இத்திரைப்படம் 14/ஜனவரி/1993-இல் வெளியிடப்பட்டுள்ளது.

## மேற்கோள்கள்

## வெளி இணைப்புகள்
*

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:அரவிந்த்சாமி நடித்த திரைப்படங்கள்
1.2-டைபார்மைல் ஐதரசீன்

**1.2-டைபார்மைல் ஐதரசீன்** (*1,2-Diformylhydrazine*) என்பது N2H2(CHO)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்துடன் நீரில் கரையக்கூடிய ஒரு திண்ம வேதிப்பொருளாக இச்சேர்மம் உள்ளது. இதனுடைய தொடர்புள்ள ஒரு மோனோபார்மைல் ஒத்த இனம் பார்மிக் ஐதரசைடு (HCON2H3, ) ஆகும். 

N-N, N-C, மற்றும் C=O பிணைப்பு இடைவெளிகள் முறையே 1.38, 1.33 மற்றும் 1.24 Å, என்ற அளவுகளுடன் சமதள மூலக்கூறு வடிவில் 1.2-டைபார்மைல் ஐதரசீன் காணப்படுவதாக எக்சுகதிர் படிகவியல் ஆய்வு தெரிவிக்கிறது. 

## மேற்கோள்கள்

பகுப்பு:ஐதரசைடுகள்
லக்கி தர்மசேன

**லக்கி தர்மசேன** (பிறப்பு 1945) அவர்கள் லக்கி எலகொட எனவும் அறியப்படுகின்றார். இலங்கையைச் சேர்ந்த முன்னாள் இறகு பந்தாட்ட வீராங்கனை ஆவார். இவர் முன்னாள் தேசிய இறகுப்பந்தாட்ட சாம்பியன் பட்டம் பெற்றவராவார்.  தேசிய மற்றும் சர்வதேச மட்டத்தில் இலங்கையை பிரதிநிதித்துவப்படுத்தி விளையாடிய வீரர்களில் சிறந்த இறகுப்பந்தாட்ட விளையாட்டு வீராங்கனையாக இன்றளவும் கருதப்படுகின்றார்.

லக்கி தர்மசேன அவர்கள் இறகுப்பந்தாட்ட இலங்கை தேசிய சாம்பியனாக பெண்கள் ஒற்றையர் பிரிவில் ஆறு தடவைகளும் ,(1964, 1965, 1966, 1967, 1968 மற்றும் 1970) பெண்கள் இரட்டையர் பிரிவில் நான்கு தடவைகளும் ( 1965, 1967, 1968, மற்றும் 1970) வெற்றி அடைந்துள்ளார்.

இவர் இறகுப்பந்தாட்ட விளையாட்டில் நிறைவடைந்த பின் 1982 ஆம் ஆண்டு தொடக்கம் 1988 ஆம் ஆண்டு வரையான காலப்பகுதியில் இலங்கை தேசிய இறகுப்பந்தாட்ட குழுவில் பயிற்றுவிப்பாளராக பணி புரிந்தார். 1986 ஆம் ஆண்டு இந்தியாவில் ஐதராபாத்தில் நடைபெற்ற ஆசிய விளையாட்டுப் போட்டியில் பங்குப்பற்றிய இலங்கை தேசிய இறகுப்பந்தாட்டக் குழுவிற்குப் பயிற்றுவித்தார்.

2002ஆம் ஆண்டு அவுஸ்ரேலியாவில் மெல்போர்ன் நகரில் நடைபெற்ற உலக மாஸ்டர்ஸ் விளையாட்டுகளில் பங்குப்பற்றி பெண்கள் ஒற்றையர் பிரிவில் போட்டியிட்டு, தங்கப் பதக்கம் வென்றார். அதே போட்டியில் பெண்கள் இரட்டையர் பிரிவில் ஆஸ்திரியாவைச் சேர்ந்த ஹிடா கிளிறாட்சி என்பவருடன் இணைந்து விளையாடி வெள்ளிப் பதக்கம் வென்றார். மேலும் கலப்பு இரட்டையர் பிரிவில் இலங்கையைச் சேர்ந்த  தம்மிக்க குணரத்தின என்பவருடன் உடன் இணைந்து விளையாடி வெள்ளிப் பதக்கமும் வென்றார். லக்கி தர்மசேன 1970 ஆம் ஆண்டு முதல் தற்சமயம் வரை தமது குடும்பத்தினருடன் இங்கிலாந்தில் வசித்து வருகின்றார்.

## குறிப்புகள்

பகுப்பு:வாழும் மக்கள்
பகுப்பு:இலங்கை விளையாட்டு வீரர்கள்
பகுப்பு:இலங்கை இறகுப்பந்தாட்ட வீரர்கள்
பென்மாக்சின்

**பென்மாக்சின்** (*Benmoxin*) என்பது C15H16N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெபாமாக்சின் என்ற பெயராலும் இச்சேர்மம் அறியப்படுகிறது. நியுரலெக்சு, நெருசில் போன்ற வர்த்தகப் பெயர்களில் சந்தைப்படுத்தப்படுகிறது. 

ஐதரசீன் வகைப்பாட்டில் இதுவொரு மாற்றமுடியாத மற்றும் தேர்வுத்திறனில்லாத மோனோ அமீன் ஆக்சிடேசு தடுப்பியாகக் கருதப்படுகிறது. 1967 ஆம் ஆண்டு தயாரிக்கப்பட்ட இச்சேர்மம் பின்னர் ஐரோப்பாவில் மன அழுத்த எதிர்ப்பு மருந்தாகப் பயன்படுத்தப்பட்டது. ஆனால் இப்பொழுது கைவிடப்பட்டுவிட்டது
. 

## மேற்கோள்கள்

பகுப்பு:பென்சமைடுகள்
பகுப்பு:ஐதரசைடுகள்
அச்சாரம்

**அச்சாரம்** 2015 ஆம் ஆண்டு வெளியான தமிழ்த் திரைப்படம். மோகன் கிருஷ்ணா இயக்கியுள்ள இத்திரைப்படத்தில் கணேஷ் வெங்கட்ராமன்,  முன்னா, பூனம் கவுர் ஆகியோர் முக்கிய கதாபாத்திரங்களில் நடித்துள்ளனர். ஜூன் 19, 2015 ஆம் ஆண்டு இத்திரைபடம் வெளியிடப்பட்டது.

## நடிப்பு
* கணேஷ் வெங்கட்ராமன் - சூரியா 
* முன்னா- சிவா
* பூனம் கவுர் -ரம்யா
* ரேகா
* ஞானதேஷ் அம்பேத்கர்
* ஓஏகே சுந்தர்
* ராஜ்ய லட்சுமி
* ஐஸ்வர்யாதத் - நந்தினி

## மேற்கோள்கள்


## வெளியிணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:2015 தமிழ்த் திரைப்படங்கள்
பாராஃபின் மெழுகு

**பாராஃபின் மெழுகு** (*Paraffin wax*) என்பது ஒரு மிருதுவான நிறமற்ற திடப்பொருள் ஆகும். பெட்ரோல், நிலக்கரி, ஷேல் எண்ணெய் போன்றவற்றில் இருந்து எடுக்கப்படுகிறது. இது 20 முதல் 40 கார்பன் கொண்ட ஹைட்ரோகார்பன் மூலக்கூறுகளால் ஆன கலவை ஆகும். அறை வெப்ப நிலையில் திடப்பொருளாக உள்ளது. 37° செல்சியசுக்கு மேலாக உருகத் தொடங்குகிறது. இதன் கொதிநிலைப் புள்ளி 370° செல்சியசுக்கும் மேலாக உள்ளது. இம்மெழுகு உராய்வுகள் தடுப்பு, மின் கடத்தாமை, மெழுகுவர்த்தி,கிரையான், போன்றவற்றிற்காகப் பயன்படுத்தப்படுகிறது. சில நேரங்களில் மண்ணெண்ணெய் மற்றும் சில பெட்ரோலியப் பொருட்கள் பாராஃபின் என்று அழைக்கப்பட்டாலும் இவை அதிலிருந்து வேறுபடுகிறது. சாயம் பூசாத மணமூட்டப்படாத பாராஃபின் மெழுகுவர்த்திகள் நிறமற்று அல்லது நீல வெள்ளை நிறமாக உள்ளது.

## வரலாறு
பாராஃபின் மெழுகு 1830-ம் ஆண்டு ஜெர்மன் வேதியியல் நிபுணர் கார்ல் வான் ரேய்ச்சன்பேக்கால் உருவாக்கப்பட்டது. பிற மெழுகுவர்த்திகளை விடத் தயாரிப்பதற்கு மிக மலிவாக இருப்பதாலும் மாசின்றி எரிவதாலும் மெழுகுவர்த்தி உற்பத்தியில் பாராஃபின் மெழுகு ஒரு பெரும் புரட்சி செய்தது. பாராஃபின் மெழுகு குறைந்த உருகு நிலைப்புள்ளி கொண்டிருந்தாலும் பின்னாளில் ஸ்டீரிக் அமிலம் சேர்ப்பதன் மூலம் இந்தக் குறை நீக்கப்பட்டது.
## பண்புகள்

பாராஃபின் மெழுகு பொதுவாக வெள்ளை நிறத்தில் நிறமற்று சுவையற்று திடமான மெழுகாக உள்ளது. அதன் உருகுநிலை 46 °C லிருந்து 68 °C க்குள் உள்ளது. அடர்த்தி 900 kg/m3. நீரில் கரைவதில்லை. ஈத்தர், பென்ஜீன், சில எஸ்டர்களில் கரைகிறது.
இவை சிறந்த மின் கடத்தாப் பொருளாகவும் உள்ளது. இதன் எதிர்ப்பு திறன் 10ன் அடுக்கு 13 லிருந்து 10ன் அடுக்கு 17 ஓம் மீட்டர் வரை உள்ளது. வெப்பத்தைச் சேமித்து வைக்க இம்மெழுகு சிறந்த சாதனம். இவை திரவமாகவும் திடப்பொருளாகவும் விற்பனை செய்யப்படுகிறது.

## பயன்பாடுகள்

மெழுகுவர்த்தி தயாரிப்பு

காகிதம் மற்றும் துணிகளில் மெழுகுப் பூச்சு

சில இனிப்பு வகை உணவுகளில் மெழுகுப் பூச்சு.இவை செரிமானத்தின் போது உடையாமல் அப்படியே உடலில் இருந்து வெளியேறுகிறது.

குவளை, பாட்டில், கேன் போன்றவற்றில் அடைப்பானாகப் பயன்படுகிறது.

உரங்கள் கட்டி ஆகாமலும் தூசு படியாமலும் ஈரம் ஆகாமலும் இருக்க இவை பயன்படுத்தப்படுகிறது.

வரையும் கிரையான்கள்.

ஹைப்ரிட் ராக்கெட்டில் திடப்பொருள் உந்திகளாக பயன்படுகிறது.

சருக்குப் பலகையில் உராய்வைத் தடுக்கப் பயன்பண்படுகிறது.

வேசிலின் போன்ற அழகுசாதனப் பொருள் தயாரிப்பில் பயன்படுகிறது.

நியூட்ரான் கதிர்வீச்சைத் தடுத்தல்.

மருத்துவக் குணங்களினால் மெழுகுக் குளியலுக்கு பயன்படுகிறது.

## தொழில்சார் பாதுகாப்பு

சுவாசம், தோல், கண் போன்றவற்றின் மூலமாக இவை மனிதர்களைச் சென்றடைகிறது.
தேசிய தொழில்சார் பாதுகாப்பு மற்றும் சுகாதார நிறுவனம் எட்டு மணி நேர வேலை நேரத்தில் 2mg/m3 அளவிற்கு இதன் வெளிப்பாடு இருக்கலாம் என அளவு நிர்ணயித்துள்ளது.

## மேற்கோள்கள்

## புற இணைப்புகள்

பகுப்பு:மெழுகுகள்
பகுப்பு:ஆல்கேன்கள்
பகுப்பு:உணவுச் சேர்பொருட்கள்
ஆரம்பம் பாபி சிங்

**ஆரம்பம் பாபி சிங்** (*Arambam Boby Singh*) என்பவர் இந்தியாவின் மணிப்பூர் மாநிலத்தைச் சேர்ந்த உடல் கட்டுனர் ஆவார். 2010 ஆம் ஆண்டு இந்தியாவின் வாரணாசியில் நடைபெற்ற முதலாவது உடல் கட்டுனர் சாம்பியன் பட்டப்போட்டியில் 75 கிலோ ஆடவர் பிரிவில் முதலிடத்தைப் பிடித்தார். அன்று முதல் இவர் தொடர்ச்சியாக இந்தியாவின் சார்பில் பங்கேற்று வருகிறார். பாபி சிங்  மூன்று முறை தெற்காசிய சாம்பியன் பட்டத்தையும் ஐந்து முறை ஆசிய ஆணழகர் பட்டத்தையும், எட்டு முறை உலக ஆணழகர் பட்ட்த்தையும், 12 முறை இந்திய ஆனழகர் பட்டத்தையும் வென்றார்.

## ஆரம்ப வாழ்க்கை
1975 ஆம் ஆண்டு பிப்ரவரி முதல் நாளில் பாபி சிங் பிறந்தார். இந்தியாவின் வடகிழக்கிலுள்ள சிறிய மாநிலமான மணிப்பூரில் இவர் பிறந்தார். காலஞ்சென்ற ஆரம்பம் இபோம்சா மற்றும் ஆரம்பம் ஓங்பி தாசுமதி தேவி ஆகியோர் இவருடைய பெற்றோர்களாவர். பாபிக்கு இரண்டு வயதாக இருந்தபோது தன்னுடைய தந்தையை இழந்தார். குடும்ப சூழல் காரண\மாக இவரது கல்வி இடைநிலையோடு நின்று போனது. லாங்கோலில் இருந்த இந்திய விளையாட்டு ஆணையத்தில் 1989 ஆம் ஆண்டு உடற்பயிற்சியாளராகச் சேர்ந்தார்.  சாசசுத்ரா சீமா பால் என்ற நிறுவனத்தில் விளையாட்டு அறிமுக திட்டத்தில் 1993 ஆம் ஆண்டு ஒரு காவலராகப் பணியில் சேர்ந்தார். பின்னர் தன்னுடைய ஆர்வத்தை தடகளத்திற்கு மாற்றிக்கொண்டு 100மீ மற்றும் 200மீ ஓட்டப்பந்தய வீர்ராக மாறினார் .

## உடல் கட்டுனர்
1995 ஆம் ஆண்டில் பாபி உடல் கட்டுனராக தன்னுடைய புதிய வாழ்க்கையைத் தொடங்கினார். 1996 இல் மணிப்பூர் ஆணழகராக ஒட்டுமொத்த இளையோர் மற்றும் மூத்தோர் பட்டங்களை வென்றார். இதே ஆண்டில் தில்லியில் நடைபெற்ற ஆசிய இளையோர் உடல் கட்டுனர் சாம்பியன் பட்டப் போட்டியில் இந்தியாவின் சார்பாக பங்கேற்றார். 1997 ஆம் ஆண்டில் இந்திய இரயில்வே துறையில் பணியில் சேர்ந்தார். 1998 ஆம் ஆண்டு இந்திய ஆணழகர் என்ற பட்டத்தையும், 2010 ஆண்டில் உலக ஆணழகர் பட்டத்தையும் வென்றார். .

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:மணிப்பூர் நபர்கள்
பகுப்பு:இந்திய உடல்கட்டுநர்கள்
பியூரோனசைடு

**பியூரோனசைடு** (*Furonazide*) என்பது படிகத்தன்மையிலுள்ள நிலையான காசநோய் மருந்து ஆகும். இதன் உருகுநிலை 199-201.5 ° செல்சியசு வெப்பநிலையாகும்.

## தயாரிப்பு

பியூரோனோசைடு முதன்முதலில் 1955 ஆம் ஆண்டு தயாரிக்கப்பட்டது. ஐசோனியாசிட்டு மற்றும் 2-அசிட்டைல்பியூரான் போன்றவற்றை எத்தமாலுடன் சேர்த்து தொடர்ந்து வடிகட்டுதல் மூலம் மியாடேக் என்பவர் இதை தயாரித்தார் . 
 
## பயன்பாடுகள்

பியூரோனசைடு ஒரு நிலையான பாக்டீரிய எதிர்ப்புச்  செயலைக் காட்டுகிறது .10-8 மோலார் அளவுகளில் நிலையான காசநோய் எதிர்ப்பையும் காட்டுகிறது. காசநோய்க்கு எதிராக போடப்படும் தடுப்பு ஊசியான பேசில்லசு கால்மெட்டெ-குரூனினுக்கு  எதிராக செயல்படுவதாக ஆய்வுக்கூட சோதனைகள் தெரிவிக்கின்றன. இச்செயல்பாடுகளில் ஐசோனியாசிட்டுடன் ஒரு சமநிலை அடிப்படையில் அதற்குச் சமமானதாக இருக்கவேண்டும் என்றும் கருதப்படுகிறது .காசநோய் நுண்ணுயிர் எதிர்ப்பியான ஐசோனியாசிட்டு மருந்தைவிட சற்று அதிக தீவிரமாக இது செயல்படுகிறது  என்று கினியா பன்றியில் மேற்கொள்ளப்பட்ட ஆய்வுகள் தெரிவிக்கின்றன . மேலும் இம்மருந்து ஒப்பீட்டளவில் குறைந்த நச்சுத்தன்மை கொண்டதாக உள்ளது. சராசரி உயிர் கொல்லும் அளவு (எலி வாய்வழி) 2,600 மி.கி / கி.கி என அறிவிக்கப்பட்டுள்ளது . 

## மேற்கோள்கள்

பகுப்பு:ஐதரசைடுகள்
பகுப்பு:பியூரான்கள்
அக்னி பார்வை (திரைப்படம்)

**அக்னி பார்வை**  (*Agni Paarvai*) என்பது 1992 இல் வெளியான குற்றவியல் சார்ந்த தமிழ்த் திரைப்படமாகும். இத்திரைப்படத்தை பி. மாதவன் இயக்கியிருந்தார். இத்திரைப்படத்தில் சு. திருநாவுக்கரசர், நிழல்கள் ரவி, சரண்யா பொன்வண்ணன், ராம்குமார், அஞ்சு ஆகியோர் முன்னணிக் கதாபாத்திரங்களில் நடித்திருந்தனர். இத்திரைப்படத்தை எஸ். செல்வரத்தினம் தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்தார். 1992/பிப்ரவரி /7 ஆம் திகதி வெளியிடப்பட்டது.

## கதைச்சுருக்கம்
ராஜா (சு. திருநாவுக்கரசர்) ஒரு நேர்மையான காவல் அதிகாரி. அவர் புதிய திணைக்களம் ஒன்றிற்கு இடமாற்றம் பெற்று வருகின்றார். அவ்வூர் அவருக்கு புதிதாகும். அவ்வூரில் உள்ள அரசியல் வாதி இன்பசேகரன் (நிழல்கள் ரவி) அனைத்தையும் தனது கட்டுப்பாட்டின் கீழ் வைத்திருந்தான். இன்பசேகரனோ,  ராஜாவை தன்பிடிக்குள் கொண்டுவர விரும்பியபோது ராஜாவோ அதனை நிராகரித்தான். அதேநேரம் சுந்தர் (ராம்குமார்) அமைச்சரின் மகளை காதலிக்க அவளோ அவனை முன்னர் ஒருமுறை கல்லூரியில் அவனிடம் தோற்றதிற்காக பழிவாங்குகிறாள். சுந்தர் ஏழைமாணவன் அவன் அதன்பின்னர் கல்லூரியில் இருந்து விரட்டப்பட்டான்.பின்னர் ஆட்டோ ஓட்டுனராக மாறுகிறான். அதன்பிறகு இன்பசேகரின் சகோதரன் ராஜாவின் சகோதரியை கொன்றுவிடுகிறான். அதற்காக  ராஜா இன்பசேகரனை பழிவாங்குவதாக சபதம் எடுக்கிறான். அதன்பின்னர் ராஜா என்ன செய்கிறான் என்பது மீதிக்கதை.

## நடிகர்கள்
* சு. திருநாவுக்கரசர் - காவல் ஆய்வாளர் 
* நிழல்கள் ரவி - எம். எல். ஏ இன்பசேகரன்
* சரண்யா பொன்வண்ணன் - சீதா
* ராம்குமார் - சுந்தர் 
* அஞ்சு - சாந்தி
* கே. ஆர். விஜயா - ராஜாவின் தாய்
* ராதாரவி - அமைச்சர் திருமூர்த்தி 
* எஸ். எஸ். சந்திரன் - தேவராஜ்
* சின்னி ஜெயந்த் 
* அமிர்தராஜ் 
* டிஸ்கோ சாந்தி 
* பூரணி
* தீபா
* எஸ். என். லட்சுமி 
* வாசுகி - பாக்கியலட்சுமி 
* சத்யபிரியா
* பேபி சத்யா
* மாஸ்டர் டிங்கு
* எஸ். செல்வரத்தினம்

## இசை
இத்திரைப்படத்திற்கு இசைஞானி இளையராஜா இசையமைத்திருந்தார். இத்திரைப்படத்தின் இசை வெளியீடு 1992 ம் ஆண்டு நடைபெற்றது. இத்திரைப்படத்தின் பாடல்வரிகளை வாலி, கங்கை அமரன், புலமைப்பித்தன் மற்றும் குருவிக்கரம்பை சண்முகம் ஆகியோர் எழுதியுள்ளனர்.

இத்திரைப்பட பாடல்களை மலேசியா வாசுதேவன், சுவர்ணலதா, மனோ, கே. எஸ். சித்ரா, எஸ். ஜானகி ஆகியோர் பாடியுள்ளனர்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்